### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra [adresse]**

Efterværn har til opgave at styrke den unge, så de efter anbringelsen kan få bygget en selvstændig tilværelse op. Radikale Venstre mener at efterværnsprojekter er utroligt vigtige at vedligeholde, da de for mange anbragte unge fungerer som et ekstra støtteben i mødet med det voksne liv. Anbragte børn har ofte ikke de samme ressourcer med sig i livet bl.a. grundet et manglende netværk og de har ofte haft en langt mere problematisk barndom, der stadig kan trykke den dag i dag. Det gør den unges liv langt mere vanskeligt at balancere end gennemsnittets. Tryghed, selvstændighed og frihed er dog en ret som alle mennesker bør have, og derfor skal vi styrke de anbragte unge, som måtte have brug for det.

Derfor foreslår Radikale Venstre, at vi skal investere i flere efterværnsprojekter. Desværre er det tidligere set at efterværnsprojekter er startet op, men hurtigt har været nødsaget til at lukke igen efter få måneder grundet finansielle årsager. En finansiel prioritering til efterværn skal dermed sikre, at efterværnsprojekterne får en reel chance til at starte op. Vi tror på at gode ting tager tid, og derfor kræver det mere finansielle midler at hjælpe anbragte unge godt på vej i livet.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.